تورکیه‌نین اؤنملی توریزم بؤلگه‌لرین‌دن بیری اولان کاپادوکیایا ژوئن آیین‌دا ۳۸۱ مین ۷۶۱ توریستی قوناق اولدو.
نئوشهیر والیلیگیندن وئریله‌ن آچیقلامایا گؤره، پری باجالاری، ایستی هاوا بالونلاری، یئرآلتی شهرلری، قایادان اویولموش هتل و کلیسه‌لری ایله دقت چکن کاپادوکیا بؤلگه‌سینی ژوئن آیین‌دا ۳۸۱ مین ۷۶۱ توریست گزدی.
موزه‌لر آراسیندا زئلوه تاریخی یئری ۱۰۲ مین ۲۵۸ نفرله ان چوخ توریست چکن یئر اولدو.
۹۹ مین ۷۳۷ توریست گؤره‌مه آچیق هاوا موزه‌سینی، ۵۴ مین ۲۴۷ توریست ایسه قایماق‌لی یئرآلتی شهرینی گزدی.
